section_heading: Novi pohod na vrh (kraj 2013. — )
paragraph_text: Cooper, novi trener, potaknuo je momčad na izvrstan početak sezone 2013./14. Kostur momčadi sada su činili Stamkos, novi vratar Ben Bishop te par Skandinavaca, Šveđanin Hedman i Finac Filppula. Stamkos lomi tibiju udarcem u stativu tijekom utakmice protiv Bostona. Propustio je više od pola sezone vrativši se na led početkom ožujka. Yzerman, izbornik kanadske reprezentacije, svejedno je pozvao nezaliječenog Stamkosa u momčad Kanade za olimpijski turnir u hokeju na ledu. Nakon dodatnog savjetovanja s igračima i osobljem, Yzerman ipak ubacuje potpuno zdravog St. Louisa umjesto Stamkosa. Kanada osvaja zlato, no St. Louis odmah potom napušta klub nakon trinaest punih sezona i jedne izgubljene lockoutom 2005. godine. Otišao je u momčad Rangersa, koja pak daje svoju zvijezdu, Ryana Callahana, u zamjenu. Lightning izjednačava klupski rekord od 46 pobjeda i ulazi u doigravanje. Tamo ih Montréal izbacuje s glatkih 4 : 0.